BIOGRAFIJA UMJETNICE

 Natalia Borčić rođena je 1989. godine na otoku Visu. Diplomirala je na Akademiji likovnih umjetnost u klasi profesora Matka Vekića u Zagrebu 2013. godine. Član je HDLU-a i HZSU-a. Živi i radi u Zagrebu.

 Izlagala je na mnogobrojnim samostalnim ( „U čemu je kvaka?“ Galurija - 2011,“Između granica“ Galurija - 2012 „Dodir“ HDLU - 2013, „U mreži odnosa“ Dullwich Collage u Londonu - 2015, „Samo sa sobom“ Galerija Laval Nugent - 2016. ) i skupnim izložbama („Venientes“- koncertna dvorana Vatroslav Lisinski, „Make a Step“ Galerija Božidarec u Beogradu, II. Bijenale slikarstva, „PerceiveArt predstavlja“ galerija Ericsson, 18. i 20. minijature u Zaprešiću,).

 Dobila je nekoliko nagrada za svoj rad; nagrada INE za rad naziva "Energija", pohvala Nastavničkog vijeća za rad na prvoj godini diplomskog studija.

 Sudjelovala je na studentskoj razmjeni „Erasmus“ na Akademiji likovnih umjetnosti u Budimpešti, umjetničkoj rezidenciji "One Sided Story" u Leipzigu te na sljedećim umjetničkim projektima; „Back to Heritage“ u Zadru, projekt „Make a Step“ pod organizacijom Helsinškog odbora za ljudska prava u Beogradu te je osmislila nagrade za 14. festival radiodrame „Grand prix Marulić“.

 Osmislila je također umjetnički projekt "Umjetnost u svjetionicima" kroz kojeg u suradnji s Hrvatskom ratnom mornaricom i Plovputom organizira skupne izložbe na hrvatskim svjetionicima. Do sada su održane dvije izložbe na Palagruži na temu „otuđenost“.